কর্মরত অবস্থায় আক্রান্ত সিভিক ভলেন্টিয়ার, গ্রেফতার অভিযুক্ত

কলকাতা: বজবজের (Budge Budge) কর্মরত অবস্থায় এক সিভিক ভলেন্টিয়ারকে (Civic Volunteer) ধারালো অস্ত্র দিয়ে কোপ। প্রকাশ্য রাস্তায় দিনের বেলা সিভিক ভলেন্টিয়ারকে ধারাল অস্ত্রের কোপের ঘটনায় চাঞ্চল্য বজবজের চড়িয়াল মোড়ে। আশঙ্কাজনক অবস্থায় হাসপাতালে চিকিৎসাধীন ওই ব্যক্তি। ইতিমধ্যেই অভিযুক্তকে গ্রেফতার করা হয়েছে। বাজেয়াপ্ত করা হয়েছে অস্ত্রও।

আরও পড়ুন: বড়তলায় ৭ মাসের শিশুকে ধর্ষণের ঘটনায় ফাঁসির সাজা

ট্রাফিকে ডিউটি করত ওই সিভিক ভলেন্টিয়ার। মঙ্গলবার সকাল সাড়ে ১১টা নাগাদ ঘটনা ঘটে। সিভিক ভলেন্টিয়ার উত্তম চন্দ্র প্রামাণিক ট্রাফিকের দায়িত্ব সামলাচ্ছিলেন। হঠাৎই ধারালো অস্ত্র দিয়ে এক ব্যক্তি আঘাত করে। প্রত্যক্ষদর্শিরা জানান চড়িয়ালের ৭৬ রোডের দিক থেকে অভিযুক্ত ব্যক্তি নিজের হাতে একটি বাজারের ব্যাগে করে ধারালো অস্ত্র নিয়ে আসে। এরপর হঠাৎ এই চড়িয়াল মোড়ে কর্মরত ওই সিভিককে ধারালো অস্ত্র দিয়ে আঘাত করে। স্থানীয়রা দেখতে পেয়ে তড়িঘড়ি ছুটি আসে। এর পাশাপাশি ট্রাফিকের আধিকারিকরা অভিযুক্তকে হাতেনাতে ধরে ফেলে। অভিযুক্তকে থানায় নিয়ে যাওয়া হয় আটক করে। আহত সিভিক ভলেন্টিয়ারকে বজবজের একটি বেসরকারি নার্সিংহোমে নিয়ে যাওয়া হয় চিকিৎসার জন্য। আততায়ী ওই যুবককেও ইতিমধ্যেই আটক করেছে বজবজ থানার পুলিশ। উদ্ধার হয়েছে ওই ধারালো অস্ত্রটিও।

অন্য খবর দেখুন